ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018571
ขอความช่วยเหลือแก้ไขปัญหากลิ่นเหม็นรบกวนจากการทิ้งปัสสาวะและอุจจาระลงถังขยะ บริเวณ หน้าบ้านเลขที่.....หมู่บ้านเอื้ออาทร พหลโยธิน 52 ซอยพหลโยธิน 52 ถนนพหลโยธิน แขวงคลองถนน เขตสายไหม กรุงเทพมหานคร จุดสังเกต อยู่ใกล้กับวัดหนองผักชี ลักษณะบ้านทาวน์เฮ้าส์ จำนวน 6 หลังติดกัน ซึ่งบ้านหลังดังกล่าวจะอยู่หลังที่ 2 (นับจากท้ายซอย) โดยมีผู้อาศัยอยู่ภายในบ้าน จำนวน 2 คน มีความสัมพันธ์เป็นมารดาและบุตรกัน คนที่ 1 เป็นผู้สูงอายุ เพศหญิง (ไม่ทราบชื่อ-นามสกุล) อายุมากกว่า 65 ปีขึ้นไป รูปร่างอ้วน ยังสามารถเดินได้ และคนที่ 2 เป็นเพศชาย (ไม่ทราบชื่อ-นามสกุล) อายุประมาณ 30 กว่าปี สูงไม่เกิน 165 เซนติเมตร รูปร่างผอม ผิวดำคล้ำ สติไม่สมประกอบ บางครั้งมีอาการคลุ้มคลั่ง เนื่องจากผู้ร้องแจ้งว่าบุคคลจากบ้านหลังดังกล่าวได้นำปัสสาวะและอุจจาระของผู้สูงอายุใส่ถุงพลาสติกแล้วนำมาทิ้งลงถังขยะที่อยู่หน้าบ้าน (ไม่ทราบวันและเวลาที่ทิ้งขยะ) ซึ่งมีสภาพเป็นน้ำทำให้ไหลเอ่อออกมานอกถังขยะ (ไม่ทราบว่าภายในบ้านมีการขับถ่ายอย่างไร) และตำแหน่งของถังขยะอยู่หน้าบ้านของบุคคลดังกล่าว แต่อยู่ใกล้กับบ้านของผู้ร้อง ทำให้มีกลิ่นคละคลุ้งออกมา แม้จะมีเจ้าหน้าที่เข้ามาเก็บขยะ แต่กลิ่นก็ยังคงอยู่ ทำให้ผู้ร้องและประชาชนที่อาศัยอยู่ใกล้เคียง จำนวนประมาณ 6 หลังคาเรือน ได้รับความเดือดร้อน ประสบปัญหามาเป็นระยะเวลาประมาณ 1 ปีแล้ว แต่ปัจจุบัน (วันที่ 5 พฤษภาคม 2566) อากาศร้อนอย่างมาก ทำให้มีกลิ่นเหม็นแรงมากขึ้น (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata